CELEX: 32006D0784
Language: sl
Date: 2006-11-14 00:00:00
Title: 2006/784/ES: Odločba Komisije z dne 14. novembra 2006 o odobritvi metod za razvrščanje prašičjih trupov v Franciji (notificirano pod dokumentarno številko C(2006) 5400)   (Besedilo velja za EGP)

17.11.2006   
            
            
               SL
            
            
               Uradni list Evropske unije
            
            
               L 318/27
            
         
      ODLOČBA KOMISIJE
   
   z dne 14. novembra 2006
   o odobritvi metod za razvrščanje prašičjih trupov v Franciji
   (notificirano pod dokumentarno številko C(2006) 5400)
   (Besedilo v francoskem jeziku je edino verodostojno)
   (Besedilo velja za EGP)
   (2006/784/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da je treba prašičje trupe razvrščati z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Metode za razvrščanje prašičev se odobrijo ob upoštevanju skladnosti z največjo toleranco statistične napake pri ocenjevanju. To toleranco določa člen 3(2) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Odločba Komisije 97/28/ES (3) določa odobritev glavne metode za razvrščanje prašičjih trupov v Franciji. Uporabljata se dve drugi metodi pod pogojem, da se dobijo enakovredni rezultati.
            
         
               (3)
            
            
               Zaradi tehničnega razvoja v staležu je francoska vlada zaprosila Komisijo, da odobri uporabo novih enačb za metode, uporabljene v skladu z Odločbo 97/28/ES, ter je zato predložila podatke, ki jih zahteva člen 3 Uredbe (EGS) št. 2967/85.
            
         
               (4)
            
            
               Preučitev tega zahtevka je pokazala, da so pogoji za odobritev teh metod razvrščanja izpolnjeni.
            
         
               (5)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko ta odobritev prekliče.
            
         
               (6)
            
            
               Zaradi jasnosti je treba Odločbo 97/28/ES razveljaviti in jo zamenjati z novo odločbo.
            
         
               (7)
            
            
               Ukrepi, predvideni s to odločbo, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov v Franciji se v skladu z Uredbo (EGS) št. 3220/84 odobri uporaba naslednjih metod:
   
               (a)
            
            
               naprava, imenovana „Capteur Gras/Maigre – Sydel (CGM)“, in z njo povezane metode ocenjevanja, podrobno opredeljene v delu 1 Priloge;
            
         
               (b)
            
            
               naprava, imenovana „CSB Ultra-Meater“, in z njo povezane metode ocenjevanja, podrobno opredeljene v delu 2 Priloge;
            
         
               (c)
            
            
               „ročna metoda (ZP)“ in z njo povezane metode ocenjevanja, podrobno opredeljene v delu 3 Priloge.
            
         Ročna metoda (ZP) se lahko uporablja samo v klavnicah, kjer število zaklanih prašičev na teden ne presega 200.
   Člen 2
   Z odstopanjem od standardne obdelave trupov iz člena 2 Uredbe (EGS) št. 3220/84 se lahko prašičji trupi med tehtanjem in razvrščanjem pojavljajo z jezikom. V tem primeru se zaradi določitve cen za prašičje trupe na primerljivi podlagi zabeležena masa toplega trupa zmanjša za 0,5 %.
   Člen 3
   Spremembe naprav ali metod ocenjevanja niso dovoljene.
   Člen 4
   Odločba 97/28/ES se razveljavi.
   Vendar pa lahko Francija do 17. decembra 2006 namesto metod iz te odločbe še naprej uporablja metode razvrščanja prašičjih trupov, odobrenih z Odločbo 97/28/ES.
   Člen 5
   Ta odločba je naslovljena na Francosko republiko.
   
      V Bruslju, 14. novembra 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      (3)  UL L 12, 15.1.1997, str. 30. Odločba, kakor je bila spremenjena z Odločbo 97/473/ES (UL L 200, 29.7.1997, str. 64).
   
      PRILOGA
      METODE ZA RAZVRŠČANJE PRAŠIČJIH TRUPOV V FRANCIJI
      DEL 1
      Capteur Gras/Maigre – Sydel (CGM)
      
                  1.
               
               
                  Razvrščanje prašičjih trupov se opravi z napravo, imenovano „Capteur Gras/Maigre – Sydel (CGM različica 01-A)“.
               
            
                  2.
               
               
                  Naprava je opremljena s sondo visoke ločljivosti Sydel premera 8 mm, z oddajno infrardečo svetlečo diodo (Honeywell) in dvema sprejemnima foto-diodama (Honeywell). Obratovalna razdalja je med 0 in 95 milimetri.
                  Rezultate meritev naprava CGM preračuna v ocenjeni odstotek mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     
                         = 63,20 – 0,334 G1 – 0,427 G2 + 0,144 M2
                  
                  kjer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              G1
                           
                           
                              =
                           
                           
                              debelina tolšče (vključno s kožo) med tretjim in četrtim zadnjim lednim rebrom, 8 centimetrov od vzdolžne osi hrbta, po črti navpično na kožo (v milimetrih),
                           
                        
                              G2
                           
                           
                              =
                           
                           
                              debelina tolšče (vključno s kožo), med tretjim in četrtim zadnjim rebrom, 6 centimetrov od vzdolžne hrbtne osi, po vzporedni črti na to os (v milimetrih),
                           
                        
                              M2
                           
                           
                              =
                           
                           
                              debelina mišic med tretjim in četrtim zadnjim rebrom, 6 centimetrov od vzdolžne hrbtne osi, po vzporedni črti na to os (v milimetrih).
                           
                        Ta enačba velja za trupe, ki tehtajo med 45 in 125 kilogrami.
               
            DEL 2
      CSB Ultra-Meater
      
                  1.
               
               
                  Razvrščanje prašičjih trupov se opravi z napravo, imenovano „CSB Ultra-Meater različica 3.0“.
               
            
                  2.
               
               
                  Naprava je opremljena s sondo (Pie Medical) s frekvenco 3,5 MHz. Obratovalna razdalja je med 0 in 200 milimetri.
                  Rezultate meritev računalnik preračuna v ocenjeni odstotek mesnatosti.
               
            
                  3.
               
               
                  Delež mesnatosti trupa se izračuna z naslednjo enačbo:
                  
                     
                         = 62,68 – 0,921 G + 0,204 M
                  
                  kjer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              G
                           
                           
                              =
                           
                           
                              debelina tolšče (vključno s kožo) med drugim in tretjim zadnjim rebrom, 6 cm od vzdolžne osi hrbta, po črti navpično na kožo (v milimetrih),
                           
                        
                              M
                           
                           
                              =
                           
                           
                              debelina mišic med drugim in tretjim zadnjim rebrom, 6 cm od vzdolžne osi hrbta, po črti navpično na kožo (v milimetrih).
                           
                        Ta enačba velja za trupe, ki tehtajo med 45 in 125 kilogrami.
               
            DEL 3
      Ročna metoda (ZP)
      
                  1.
               
               
                  Razvrščanje prašičjih trupov se opravi z ročno metodo (ZP).
               
            
                  2.
               
               
                  Pri tej metodi se lahko uporabi merilo, s katerim je mogoče po ustrezni enačbi določiti parametre. Metoda temelji na ročnem merjenju debeline tolšče in debeline mišice v reži trupa.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     
                         = 55,99 – 0,514 Gf + 0,157 Mf
                  
                  kjer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              Gf
                           
                           
                              =
                           
                           
                              debelina tolšče, vidne v reži, v njenem najožjem delu, ki pokriva mišico glutaeus medius (v milimetrih),
                           
                        
                              Mf
                           
                           
                              =
                           
                           
                              debelina ledne mišice, vidne v reži, kot najkrajša razdalja med sprednjim delom (lobanjskim) mišice glutaeus medius in gornjim robom (hrbtnim) hrbteničnega kanala (v milimetrih).
                           
                        Ta enačba velja za trupe, ki tehtajo med 45 in 125 kilogrami.